### Beslutning

Udvalget kunne enstemmigt henholde sig til Magistratsafdelingen for Teknik og Miljø udtalelse af 4. april 2018 i overensstemmelse med Magistratens anbefaling.

 Ebbe Andersen og Lene Kristensen var forhindrede i at deltage i udvalgets behandling af sagen.

**Forslag til byrådsbeslutning fra Socialdemokraterne, Socialistisk Folkeparti og Det Konservative Folkeparti om;**
**Etablering af hastighedsdæmpende foranstaltninger samt nedsættelse af hastighedsgrænse på [adresse]**

*På baggrund af borgerhenvendelser samt borgermøde arrangeret af Viby Fællesråd fremsætter forslagsstillerne forslag om hastighedsdæmpende foranstaltninger på det nedre stykke af [adresse].*

 Der opstår løbende alvorlige trafikale situationer på vejstrækningen. Det er forbundet med stor risiko for skolebørn på vej til Viby Skole samt øvrige bløde trafikanter. Forslagsstillerne ønsker med dette forslag at igangsætte arbejdet med at trafiksikre dette område. Det bør være med en kombination af hastighedsnedsættelser til 40 km. og etablering af trafikchikaner. Sidstnævnte under hensyn til Århus Sporveje.

 Beslutningspunkter:

* At hastigheden på [adresse] nedsættes til 40 km på strækningen fra [adresse] til [adresse]
* At der etableres trafikchikaner på ovenstående strækning

 Socialdemokraterne    /    Natasja Schou

 Socialistisk Folkeparti    /    Ebbe Andersen

 Det Konservative Folkeparti    /    Sam Jepsen

### Sagens forløb

15-11-2017 [adresse]
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 15. november 2017 om magistratsbehandling af forslaget.

 Sagen bedes tilbagesendt byrådet via Magistraten.
 04-04-2018 Teknik og Miljø
S, SF og C har den 6 november stillet forslag om, at:

     1.    hastigheden på [adresse] nedsættes til 40 km/t på strækningen fra [adresse] til [adresse]
     2.    der etableres trafikchikaner på ovenstående strækning.

 Forslaget var på byrådets mødet den 16. november 2017, pkt. 25 og blev herefter sendt til behandling i magistraten.

 Der har gennem længere tid været fokus på [adresse] i forhold til trafikafvikling og især trafiksikkerhed. Strækningen benyttes af skolebørn til [adresse] og lette trafikanter i det hele taget med færden til blandt andet [adresse].

 [adresse] er en trafikvej, der benyttes af gennemkørende bilister uden ærinde eller tilknytning til lokalområdet. Dette betyder, at hastigheden ofte er høj, og adfærden i trafikken kan være uhensigtsmæssig. Hastighedsgrænsen på [adresse] er i dag 50 km/t, men der er lige inden [adresse] registreret en gennemsnitshastighed på 60 km/t, og 57% af bilisterne kører med for høj hastighed.

 Der er mange forhold på vejen, der skal tages i betragtning, hvis den skal ombygges til en hastighedsdæmpet vej. Der er ud over biler, gående og cyklende også mange busser på denne strækning. En mulighed kunne derfor være, at der udarbejdes et skitseprojekt for strækningen, hvor der er fokus på hastighed og trafiksikkerhed for de lette trafikanter.
 25-04-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger Magistratsafdelingen for Teknik og Miljø's udtalelse af 4. april 2018.
 30-04-2018 Magistraten
[adresse] under henvisning til Magistratsafdelingen for Teknik og Miljø udtalelse af 4. april 2018, som Magistraten kan henholde sig til.

 23-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. maj 2018.
 18-06-2018 Teknisk Udvalg
Udvalget kunne enstemmigt henholde sig til Magistratsafdelingen for Teknik og Miljø udtalelse af 4. april 2018 i overensstemmelse med Magistratens anbefaling.

 Ebbe Andersen og Lene Kristensen var forhindrede i at deltage i udvalgets behandling af sagen.